Vyhodnotenie pripomienkového konania

Spôsob pripomienkového konania: bežný/zjednodušený/skrátený postup – dôvod:		skrátený – z dôvodu časovej a vecnej neodkladnosti	
			
Zoznam oslovených subjektov:		Kancelária podpredsedu vlády SR pre európsku integráciu, ľudské práva a menšiny, MDPT SR, MZV SR, MV SR, MH SR, MF SR, 
MK SR, MO SR,  MŠ SR, MZ SR, MVRR SR, MS SR, MPSVR SR, MŽP SR,	
			
Počet oslovených subjektov:		14	
			
Zaslali do stanoveného termínu:		11- MZV SR, MV SR, MF SR, MO SR, MŠ SR, MZ SR, MVRR SR, 
MS SR, MPSVR SR, MŽP SR, MK SR	
Zaslali po termíne:		1	
Vôbec nezaslali:		2	
Subjekty, ktoré nemali pripomienky:		11- MZV SR, MV SR, MO SR, MŠ SR, MZ SR, MVRR SR, 
MS SR, MPSVR SR, MŽP SR, MK SR, Kancelária podpredsedu vlády pre európsku integráciu, ľudské práva a menšiny	
Počet vznesených pripomienok:		5	
Počet akceptovaných:		2	
Počet neakceptovaných, z toho počet zásadných – ktoré subjekty:		3 z toho 1- zásadná – MF SR	
			
Rozporové konanie (s kým, kedy, na akej úrovni, s akým výsledkom):		Rozporové konanie sa uskutočnilo dňa 12. 07. 2005 medzi ministrom pôdohospodárstva a štátnym tajomníkom MF SR pánom Tvaroškom. Na rokovaní sa dohodol postup na odstránenie 2 zásadných pripomienok MF tak, ako sa to komentuje v tabuľkovom vyhodnotení . Prvé dve pripomienky ministerstva financií boli preklasifikované na nepodstatné a zostáva v platnosti stanovisko MP vo vyhodnotení. Nedošlo k dohode v zásadnej pripomienke MF v otázke mzdového vývoja na rok 2006. Ministerstvo pôdohospodárstva zotrváva na svojom pôvodnom stanovisku tak, ako sa to uvádza v tabuľkovom vyhodnotení výsledkov medzirezortného pripomienkového konania.  	
Počet odstránených pripomienok:		2	
Počet neodstránených pripomienok:		3	

Rezort	Pripomienka	Typ	Vyh.	Spôsob vyhodnotenia	Poznámka	
Ministerstvo financií SR

	1. Kritika na uplatnenie skráteného
    pripomienkového konania 

2.  Kritika postupu SPF pri zahájení
     schvaľovacieho konania účtovnej závierky 
     za rok 2004 a rozpočtu na roky 2006 a 2008
     z pohľadu ustanovení zák. č. 523/2004 Z. z.
     o rozpočtových pravidlách verejnej správy   

3. Poukazuje sa na rozdelenie výsledku
    hospodárenia SPF za rok 2004 s negatívnym
    vplyvom na hospodárenie SPF v roku 2005,
    respektíve na bilanciu rozpočtu verejnej
    správy podľa metodiky ESA 95 v prípade, že
    sa zrealizuje odvod nenávratného príspevku
    v objeme 90,9 mil. Sk na osobitný účet 
    MP SR s účelovým určením na zrýchlenie
    realizácie ROEP-ov  

4. S odvolaním sa na uznesenie vlády SR 
    č. 726/2004 zo dňa 14. júla 2004 je
    spochybnený rozpočtovaný príjem fondu 
    na rok 2006 z nájomného za spravované
    pozemky, ako aj rozpočtovaný príjem 
    za predaj pozemkov v správe SPF. Zo strany
    MF SR pripomienka zrejme nastolená ako
    zásadná.

5.  Posledná zásadná pripomienka MF SR 
     je orientovaná do oblasti hmotnej
     zainteresovanosti zamestnancov a tým aj
     súvisiaceho sociálneho zmieru s požiadavkou
     dodržania medziročného nárastu mzdových
     výdavkov v roku 2006 indexom 105,5 %
     oproti roku 2005, s odvolaním sa 
     na všeobecne akceptovaný medziročný nárast
     miezd vo verejnej správe. Zo strany
     ministerstva pôdohospodárstva v nadväznosti 
     na stanovisko orgánov fondu (správna
     a dozorná rada) sa táto požiadavka pokladá
     za neakceptovateľnú.   

    	O

O

Z

Z

Z

	N

N

A

A

N	Skrátený postup medzirezortného
pripomienkového konania bol vykonaný podľa uznesenia z 13. porady vedenia MP SR zo dňa 5. 5. 2005 v súlade so „Smernicou na prípravu a predkladanie materiálov na rokovanie vlády SR“ schválenou uznesením vlády SR č. 512 z 13. 6. 2001 v znení noviel, s odkazom na čl. 10 ods. 6 – 7.

Dňa 25. 1. 2005 na rokovaní zástupcu MP SR a SPF so zástupcami MF SR boli prerokované komplexné hodnotové údaje (tabuľkové prehľady, súvaha, výkaz ziskov a strát, overené audítorom), ktoré sú bez úprav uvedené aj v terajších komplexných materiáloch pripravených na posúdenie a následné schválenie na rokovaní vlády SR. Tento postup tak zo strany SPF, ako aj zo strany MP SR bol plne v súlade s ustanoveniami § 14 ods. 7/zák. č. 523/2004 Z. z. o rozpočtových pravidlách verejnej správy, keďže komplexný materiál bol až následne zaradený do schvaľovacieho konania podľa príslušných ustanovení zák. č. 330/1991 Zb. o pozemkových úpravách v znení neskorších predpisov, ako aj s ďalšími ustanoveniami zák. č. 523/2004 Z. z. o rozpočtových pravidlách verejnej správy. Za predpokladu, že by výsledky tohto predbežného rokovania mali byť definitívne a nemenné, v takom prípade celé schvaľovacie konanie podľa zák. č. 330/1991 Zb. v znení neskorších predpisov (správna rada – dozorná rada – porada vedenia MP SR- Výbor NR SR pre pôdohospodárstvo – vláda SR) logicky stráca zmysel a komplexný materiál už mohol byť definitívne schválený ministerstvom financií 31. 1. 2005. Isteže sa to takto nemôže chápať a práve z tohto dôvodu je zo strany MF SR nesprávne interpretované konštatovanie, že dňa 25. 01. 2005 bol pripravený materiál prerokovaný medzi zástupcami zainteresovaných strán pred jeho zaradením do schvaľovacieho konania v súlade s citovanými ustanoveniami zákona o rozpočtových pravidlách verejného rozpočtu. Aplikácia citovaných ustanovení 
§ 33 zákona číslo 523/2004 Z. z. zo strany ministerstva financií na komplexný materiál Slovenského pozemkového fondu (účtovná závierka- výsledok hospodárenia – rozpočet) je podľa nášho presvedčenia profesionálne nesprávna. Bez zbytočnej citácie ustanovení uvedeného paragrafu treba jednoznačne len konštatovať, že tieto vôbec nesúvisia s pripomienkovaným materiálom, v ktorom sa neuplatňujú žiadne nároky na štátny rozpočet, ani verejný rozpočet a nemajú ani legislatívne dopady.

Zásadná pripomienka MF SR bola odstránená zapracovaním do predloženého materiálu „Účtovná závierka Slovenského pozemkového fondu ku dňu 31. 12. 2004 a rozdelenie výsledku hospodárenia za rok 2004“ pod číslom 2535/2005-100 a súvisiaceho návrhu uznesenia vlády SR. 

Zásadná pripomienka MF SR bola odstránená zapracovaním dohodnutého postupu pri zabezpečení financovania ROEP-ov a súvisiacich činností podľa zákona číslo 180/1995 Z. z. v znení neskorších predpisov prostredníctvom MP SR, s využitím finančných zdrojov SPF tvorených podľa príslušných ustanovení zákona č. 330/1991 Zb. v znení neskorších predpisov a ďalších súvisiacich predpisov do predloženého materiálu „Návrh korekcie už schváleného rozpočtu Slovenského pozemkového fondu na rok 2006 a návrh rozpočtu SPF na rok 2008“ pod číslom 2536/2005-100 a súvisiaceho návrhu uznesenia vlády SR.   

V súlade s príslušnými ustanoveniami zák. č. 330/1991 Zb. v znení neskorších predpisov rozpočet SPF schválený vládou SR nie je súčasťou štátneho rozpočtu a podľa štatútu schváleného vládou SR mimo iného, správna rada fondu schvaľuje aj „Zásady odmeňovania zamestnancov pozemkového fondu v súlade s osobitným predpisom“, v danom prípade je to zák. č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov. Po posúdení uplatnenej zásadnej pripomienky MF SR možno konštatovať, že zo strany SPF pri rozpočtovaní mzdových nákladov na rok 2006 v rámci predloženého návrhu korekcie už schváleného rozpočtu nedochádza k porušeniu všeobecne záväzného predpisu (zák. č. 553/2003 Z. z.) ani interného predpisu, ktorým sa vymedzujú kompetencie orgánov fondu (štatút). Mzdová problematika je podrobne a transparentne analyzovaná na 4 až 5 strane pripomienkovaného materiálu, s ktorou sa ministerstvo pôdohospodárstva plne stotožňuje a nepokladá za účelné, ba dokonca ani za únosné prijímať bezdôvodné reštriktívne opatrenia v mzdovej oblasti voči zamestnancom SPF v čase, kedy sa na Slovenský pozemkový fond príslušnými legislatívnymi opatreniami kladú nové a často veľmi operatívne úlohy spoločenského významu, ktoré sú popri časovej náročnosti vysoko náročné na profesionálnu dispozíciu príslušných zamestnancov z oblasti pozemkového práva, ekonomiky a práva so širokospektrálnym vedomostným záberom v uvedených odborných disciplínach. Len pre ilustráciu uvedených skutočností uvedieme vysporiadanie vlastníckych vzťahov k pozemkom určeným na výstavbu PPA-Peugeot, Citroen pri Trnave, KIA Motors pri Žiline, ako aj ďalšie aktivity osobitného spoločenského významu. Ministerstvo pôdohospodárstva má vládou SR schválený dlhodobý harmonogram ukončenia ROEP-ov podľa zák. č. 180/1995 Z. z. v znení nesk. predpisov s časovým horizontom do roku 2010. Na týchto, ale aj ďalších aktivitách osobitného spoločenského významu sa počíta s plným nasadením SPF, s požiadavkou na vysokú profesionálnu úroveň a nadštandardnú pracovnú aktivitu celého kolektívu zamestnancov SPF. Z pohľadu uvedených skutočností MP SR v navrhovanej korekcii už schváleného rozpočtu fondu na rok 2006 rozpočtované zvýšenie priemernej mesačnej mzdy oproti schválenému rozpočtu na rok 2005 indexom 107,0 % považuje za úplne priechodný a pragmatický postup, vytvárajúci relatívne priaznivé ekonomické predpoklady nielen pre udržanie sociálneho zmieru medzi zamestnávateľom a zamestnancami, ktorých stav pre rok 2006 sa rozpočtuje na úrovni 284 trvale činných zamestnancov s indexom rastu 105,2 % oproti roku 2005, ale zároveň sa tým vytvára účinný stimulačný priestor pre zvyšovanie nárokov voči zamestnancom na profesionalitu, kvalitu a dochvíľnosť vykonanej práce s konečným vyústením do účinnosti výkonu činností SPF ako celku. Z uvedených dôvodov ministerstvo pôdohospodárstva neodporúča zaraďovať Slovenský pozemkový fond pri regulácii mzdového vývoja podľa „všeobecne akceptovaných trendov“ do akéhosi šedého priemeru. Zo strany SPF je dlhodobo preukázaná seriózna a spoločensky únosná autoregulácia mzdového vývoja, pri dôslednom dodržiavaní všeobecne záväzných predpisov na úseku hmotnej zainteresovanosti bez nároku na poskytnutie príspevku zo štátneho rozpočtu, pričom podľa príslušných ustanovení zák. č. 330/1991 Zb. o pozemkových úpravách v znení nesk. predpisov finančný majetok fondu nie je súčasťou štátneho rozpočtu.          	

	

Najvyšší kontrolný úrad nebol oslovený, napriek tomu zaslal stanovisko k Účtovnej závierke Slovenského pozemkového fondu ku dňu 31. 12. 2004 a rozdeleniu výsledku hospodárenia za rok 2004 bez pripomienok.    

Vysvetlivky k skratkám v tabuľke:
Z – zásadná
O – obyčajná
A – akceptovaná
C – čiastočne
N – neakceptovaná

Bratislava 01. 08. 2005